Dorayaki

Dorayaki nopo nga iso kawo taakanon toomis Jepun. Haro duo lapau kaagal-agal do lempeng-ii nowonsoi mantad castella om momolopot do lugu' pes kasang aragang toomis azuki.

Dorayaki di sandad nopo nga haro iso lapau. Bontuk di nondo nopo nga nowonsoi di Usagiya ontok 1914 id watas Ueno Tokyo.

Id boros Jipun, dora nopo nga kirati "gong" om ngaran nopo di nga popokito do dorayaki sandad namaan luguo (yaki) id sawat do gong di pinalasu, tumanud papadagang taakanon toomis Sasaya lori ii poinghongkod id Kyoto, minangakun do yolo minomonsoi dorayaki mantad pokionuon Kuil Toji.

Mulong pia do ingkaa, haro nogi boboroson do ahal di nopo nga nintodonon ngaran taakanon oomis di.  Tumanud do tangon, nowonsoi dorayaki insan ii soira do songulun samurai kingaran do ii Benkei nokolihu minigit do gong (dora) dau masaan do minamanau mantad walai do songulun mananamon ii namaan dau lisakai, om manananom di minomoguno do gong di montok momonsoi lempeng.

Pes kasang Azuki koinsoruan nopo nga yodi no pomogunaan, nga koumbal ii ruhangan do tua tikalod om kiik wagas. Haro nogi dorayaki miampai do amanatto.

Kawo suai nopo nga kohimpit do "Puding Dorayaki" miampai puding gunoon monowoli do pes kasang azuki, "Tua' Dorayaki", dorayaki ii minomoguno do tua'ua' sabaagi kakamot poinlobi' om "Parfait Dorayaki", iso dorayaki ii kaagal-agal do parfait pinosuang id suang do dorayaki.

 Kawo id watas 
Id watas Kansai, takaanon toomis di insarau roiton sabagi do (). Hogot di poinsandad kirati do "sirung rahami tolu lapau, nga iso nogi ngaran suai montok Nulu Wakakusa, iso nulu tosiriba miampai katakadan di alambayad poingion id Nara. Id Nara, mikasa di lobi agayo nopo nga agaaga do 30 cm diameter pinaasil.

 Id koubasanan ointutunan 
Ontok 2015, pengarah filem Naomi Kawase minapalabus do iso filem "An" ("Sweet Bean"), tumanud do iso novel, Sweet Bean Paste, mantad di Durian Sukegawa, kokomoi do songulun tondu molohing ii haro himu kokomoi nansakan do dorayaki anko.

 Intai Kadau 

 Japonesa - iso taakanon oomis kaagal-agal kaanon id Spain om Gibraltar
 Apam balik - iso taakanon oomis kaagal-agal lempeng id Malaysia, Indonesia, Brunei, om Singapore
 Chalbori-ppang -taakanon toomis kaagal-agal nintodonon mantad Korea
Sukuon

Category:Wagashi
Category:Japanese confectionery